**Vienkāršotas tirgus izpētes**

**“Piekabes kravas kastes piegāde”, identifikācijas Nr. SA 2021 08**

**nolikums**

1. **Vispārīgā informācija**
   1. Iepirkuma identifikācijas numurs: **SA 2021 08**
   2. Piedāvājuma izvēles kritērijs: piedāvājums **ar viszemāko cenu, kas atbilst nolikuma prasībām un nav atzīts par nepamatoti lētu.**
   3. Pretendents nav tiesīgs iesniegt piedāvājumu variantus.

**2. Vienkāršotas tirgus izpētes mērķis**

Vienkāršotas tirgus izpētes mērķis ir noteikt saimnieciski visizdevīgāko piedāvājumu piekabes kravas kastes iegādei saskaņā ar Tehniskajām specifikācijām - Tehnisko piedāvājumu (nolikuma 2. pielikums) un iepirkuma līguma projektu (nolikuma 4.pielikums).

**3.** **Pasūtītājs**

**3.1.** Pasūtītājs ir SIA „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: [saltavots@saltavots.lv](mailto:saltavots@saltavots.lv)

**3.2.** Kontaktpersona, atbildīgais darbinieks par vienkāršotu tirgus izpēti: Modris Guķis, tālrunis 29234845, e-pasts: [razosana@saltavots.lv](mailto:razosana@saltavots.lv)

**3.3.** Pasūtītājs neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no vienkāršotas tirgus izpētes rezultātiem.

1. **Pretendents**
   1. Piedāvājumu drīkst iesniegt:

4.1.1.piegādātājs, kas ir juridiska vai fiziska persona (turpmāk – Pretendents);

* + 1. personu apvienība (turpmāk arī – Pretendents) Nolikuma 1.pielikumā „Pieteikums dalībai vienkāršotā tirgus izpētē” norādot visus personas apvienības dalībniekus. Pretendenta pieteikumam jāpievieno visu personu apvienības dalībnieku parakstīta vienošanās par dalību vienkāršotā tirgus izpētē, katram personu apvienības dalībniekam izpildei nododamo Darba daļu (apjoms procentos no līgumcenas un nododamo Darbu apraksts) un pārstāvības tiesībām parakstīt un iesniegt piedāvājumu. Ja ar Pretendentu, kurš ir personu apvienība, tiks nolemts slēgt iepirkuma līgumu, tad pirms iepirkuma līguma noslēgšanas personu apvienībai, ar kuru pieņemts lēmums slēgt iepirkuma līgumu, Latvijas Republikas normatīvajos aktos vai attiecīgās ārvalsts normatīvajos aktos noteiktā kārtībā ir jāreģistrē personālsabiedrība (pilnsabiedrība) vai jānoslēdz sabiedrības līgums. Sabiedrības līguma gadījumā visi personu apvienības biedri kopīgi noslēdz sabiedrības līgumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
    2. personālsabiedrība (pilnsabiedrība vai komandītsabiedrība) (turpmāk arī – Pretendents) Nolikuma 1.pielikumā „Pieteikums dalībai vienkāršotā tirgus izpētē” norādot visus sabiedrības dalībniekus.

**5. Iepirkuma priekšmeta raksturojums**

**5.1.** Iepirkuma priekšmets ir piekabes kravas kastes iegāde saskaņā ar Tehniskajām specifikācijām - Tehnisko piedāvājumu (nolikuma 2. pielikums).

**5.2.** Iepirkuma priekšmeta galvenais CPV kods – 34223000-6

**5.3.** Iepirkuma priekšmetsnav sadalīts daļās.

**5.4.** Iepirkuma līguma izpildes vieta: Vildogas ceļš 5, Sigulda,Siguldas novads, LV-2150, Latvijas Republika.

**6. Informācijas apmaiņa par vienkāršotu tirgus izpēti**

**6.1.** Vienkāršotas tirgus izpētes nolikumu pasūtītājs publicē savā interneta tīmekļvietnē [www.saltavots.lv](http://www.saltavots.lv), sadaļā “Iepirkumi”. Paziņojums par vienkāršotu tirgus izpēti tiek publicēts Elektroniskajā iepirkumu sistēmas pircēja profilā interneta tīmekļvietnē: <https://www.eis.gov.lv/EKEIS/Supplier/Organizer/2718>.

**6.2.** Ieinteresēto piegādātāju pienākums ir pastāvīgi sekot līdzi aktuālajai informācijai par vienkāršotu tirgus izpēti pasūtītāja tīmekļvietnē [www.saltavots.lv](http://www.saltavots.lv) sadaļā “Iepirkumi”. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**6.3.** Nolikumu var saņemt drukātā veidā 3 (trīs) darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.

**6.4.** Visu informāciju par vienkāršotas tirgus izpētes norisi, kā arī atbildes uz ieinteresēto piegādātāju jautājumiem atbildīgais darbinieks sniedz rakstiski.

**6.5.** Ieinteresētais piegādātājs jautājumu par vienkāršotas tirgus izpētes nolikumu uzdod rakstiskā veidā, nosūtot to uz nolikuma 3.1.punktā norādīto e-pasta adresi un/vai uz nolikuma 3.2.punktā norādītā atbildīgā darbinieka (kontaktpersonas) e-pasta adresi. Pasūtītājs vienas darbdienas laikā nosūta apstiprinājumu par e-pasta saņemšanu.

**6.6.** Ja atbildīgais darbinieks no ieinteresētā piegādātāja saņem rakstisku jautājumu par vienkāršotas tirgus izpētes norisi, atbildi tas sniedz rakstiskā veidā 2 (divu) darbdienu laikā no jautājuma saņemšanas dienas, bet ne vēlāk kā 3 (dienas) dienas pirms piedāvājumu iesniegšanas termiņa beigām, ja jautājums ir saņemts savlaicīgi.

**6.7.** Atbildīgais darbinieks sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv), sadaļā “Iepirkumi”.

**6.8.** Atbildīgais darbinieks sniegto skaidrojumu nosūta jautājuma uzdevējam pa e-pastu vai pastu, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem.

**7. Piedāvājuma iesniegšanas kārtība un noformēšana**

**7.1.** Pretendents piedāvājumu var iesniegt:

7.1.1.elektroniski, sūtot uz e-pastu: saltavots@saltavots.lv;

7.1.2. sūtot pa pastu uz adresi: SIA „SALTAVOTS” Lakstīgalas ielā 9B, Siguldā, Siguldas novadā, LV-2150;

7.1.3. iesniegt personīgi adresē: Lakstīgalas iela 9B, Sigulda, Siguldas novads, LV-2150;

**7.2.** Pretendents piedāvājumu iesniedz līdz **2021. gada 18. jūnija plkst.10.00.** Pēc šī termiņa piedāvājumus nepieņem.

**7.3.** Pēc nolikuma 7.2. punktā norādītā termiņa saņemtie piedāvājumi netiks pieņemti.

**7.4.** Pretendents piedāvājumu iesniedz latviešu valodā.

**7.5.** Pretendents iesniedz parakstītu piedāvājumu. Pretendenta piedāvājumu paraksta persona, kurai ir tiesības pārstāvēt pretendentu, vai tās pilnvarota persona. Pilnvara ir jāiesniedz kopā ar piedāvājumu.

**7.6.** Piedāvājums jāsagatavo saskaņā ar vienkāršotas tirgus izpētes nolikumam pievienotajām veidnēm.

**7.7.** Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu.

**7.8.** Pretendentu iesniegtie dokumenti pēc vienkāršotas tirgus izpētes pabeigšanas netiek atdoti atpakaļ.

1. **Nosacījumi Pretendenta dalībai tirgus izpētē**
   1. Atbildīgais darbinieks Pretendentu, kuram būtu piešķiramas iepirkuma līguma slēgšanas tiesības, izslēdz no dalības vienkāršotā tirgus izpētē jebkurā no šādiem gadījumiem:
      1. ir konstatēts, ka Pretendentam piedāvājuma iesniegšanas termiņa pēdējā dienā Latvijā vai valstī, kurā tas reģistrēts vai kurā atrodas tā patstāvīgā dzīvesvieta (ja tas nav reģistrēts Latvijā vai tā patstāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Par Latvijā reģistrētiem un patstāvīgi dzīvojošiem Pretendentiem, Pasūtītājs ņem vērā informāciju, kas ievietota Valsts ieņēmumu dienesta Publiskajā nodokļu parādnieku reģistrā;
      2. ir pasludināts Pretendenta maksātnespējas process, apturēta pretendenta saimnieciskā darbība, vai Pretendents tiek likvidēts.
   2. Pretendentu izslēgšanas nosacījumi attiecas uz :
      1. Pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);
      2. personām uz, kuru iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.
2. **Prasības pretendentam un iesniedzamie dokumenti**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai vienkāršotā tirgus izpētē** | |
| **9.1.** Pretendents piesakās dalībai vienkāršotā tirgus izpētē, iesniedzot pieteikumu un informāciju par sevi. | **9.1.1.** Pieteikums dalībai vienkāršotā tirgus izpētē, ko sagatavo atbilstoši pievienotajai formai (nolikuma 1.pielikums).  **9.1.2.** Personu apvienībai vai personālsabiedrībai jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību tirgus izpētes ietvaros, parakstīt iepirkuma līgumu, bez tam, vienošanā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju vienkāršotā tirgus izpētē. Jāiesniedz visu personu apvienības dalībnieku parakstīts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.  **9.1.3.** Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** | |
| **9.2.** Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība), personas, uz kuras iespējām Pretendents balstās, lai apliecinātu, ka tā kvalifikācija atbilst vienkāršotas tirgus izpētes dokumentos noteiktajām prasībām, ir reģistrēts valsts normatīvo aktu prasībām. | **9.2.1.** Par Latvijā reģistrētiem Pretendentiem atbildīgais darbinieks pārliecinās Latvijas Republikas Uzņēmumu reģistra mājas lapā [www.ur.gov.lv](http://www.ur.gov.lv)  **9.2.2.** Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. |
| **Tehniskās specifikācijas - Tehniskais piedāvājums** | |
| **9.3.** Tehniskās specifikācijas-Tehniskais piedāvājums jāsagatavo un jāiesniedz saskaņā ar nolikuma 2.pielikuma formu. | **9.3.1.** Tehniskās specifikācijas -Tehniskais piedāvājums jāsagatavo un jāiesniedz saskaņā ar nolikuma 2.pielikuma formu. |
| **Finanšu piedāvājums** | |
| **9.4.** Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (nolikuma 3. pielikums), cenu norādot ar diviem cipariem aiz komata. | **9.4.1.** Finanšu piedāvājums jāsagatavo un jāiesniedz atbilstoši nolikumam pievienotajai Finanšu piedāvājuma formai (nolikuma 3. pielikums), cenu norādot ar diviem cipariem aiz komata. |

1. **Piedāvājumu vērtēšana**
   1. **Vispārīgie noteikumi**
      1. Piedāvājumu pārbaudi, atlases atbilstības pārbaudi, Tehnisko un Finanšu piedāvājumu atbilstības pārbaudi un piedāvājumu vērtēšanu veic Pasūtītāja atbildīgais darbinieks.
   2. Atbildīgais darbinieks pirms lēmuma pieņemšanas par līguma slēgšanas tiesību piešķiršanu, attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām veic pārbaudi par nolikuma 8.2.1. punktā un 8.2.2. punktā minēto Pretendentu izslēgšanas gadījumu esamību.
2. **Iepirkuma līgums**
   1. Pasūtītājs slēdz iepirkuma līgumu ar Pasūtītāja atbildīgā darbinieka izraudzīto Pretendentu.
   2. Ja Pretendentam ir iebildumi par nolikumam pievienotā iepirkuma līguma projekta (nolikuma 4.pielikums) nosacījumiem, tie jāizsaka vienkāršotas tirgus izpētes nolikuma 6.6. punktā noteiktajā kārtībā un termiņā.
   3. Iesniedzot piedāvājumu vienkāršotai tirgus izpētei, Pretendents apstiprina, ka tas piekrīt visiem iepirkuma līguma nosacījumiem.

**12. Personas datu aizsardzība**

**12.1.** Datu pārzinis ir SIA “SALTAVOTS”, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, kas veic personas datu apstrādi iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

**13. Nolikuma pielikumi**

1. pielikums Pieteikums dalībai vienkāršotā tirgus izpētē;

2. pielikums Tehniskās specifikācijas- Tehniskais piedāvājums;

3. pielikums Finanšu piedāvājums;

4. pielikums Līguma projekts.

1. **pielikums**

Vienkāršotas tirgus izpētes nolikumam

Id. Nr. SA 2021 08

SIA „SALTAVOTS”

reģ. Nr. 40103055793

Adrese: Lakstīgalas iela 9B, Sigulda,

Siguldas novads, LV-2150

**PIEDĀVĀJUMS DALĪBAI VIENKĀRŠOTĀ TIRGUS IZPĒTĒ**

**„Piekabes kravas kastes piegāde “, identifikācijas Nr. SA 2021 08,**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās vienkāršotās tirgus izpētes „Piekabes kravas kastes piegāde “, identifikācijas Nr. SA 2021 08, nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Norādīt, vai Pretendents ir mazais vai vidējais uzņēmums[[1]](#footnote-1) |  |
| Kontaktpersona (vārds, uzvārds, amats, telefona Nr.) |  |
| Citas personas uz kuru iespējām kvalifikācijas pierādīšanai balstās Pretendents | <Aizpilda, ja attiecināms uz Pretendentu> |

piedāvājam veikt piekabes kravas kastes (turpmāk – Prece) piegādi saskaņā ar Tehniskajām specifikācijām- Tehnisko piedāvājumu par kopējo Līgumcenu:

|  |
| --- |
| *< EUR bez PVN 21% (summa cipariem un vārdiem)>.* |

Apstiprinām, ka piedāvājums ir spēkā **30 (trīsdesmit) dienas** no piedāvājuma iesniegšanas dienas Pasūtītājam.

Ja tiksim atzīti par uzvarētāju apņemamies slēgt piegādes līgumu atbilstoši vienkāršotas tirgus izpētes nolikumā ietvertajiem līguma projektam, nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai vienkāršotā tirgus izpētē, mēs ievērojām visus šajā nolikumā un normatīvajos aktos paredzētos noteikumus.

Apliecinām, ka esam iepazinušies ar vienkāršotas tirgus izpētes nolikumā norādītajiem piegādes veikšanas nosacījumiem.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību vienkāršotas tirgus izpētes nolikuma prasībām.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības vienkāršotas tirgus izpētē.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

Pretendenta pārstāvis[[2]](#footnote-2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

1. **pielikums**

Vienkāršotas tirgus izpētes nolikumam

Id. Nr. SA 2021 08

**Vienkāršotas tirgus izpētes**

„Piekabes kravas kastes piegāde “, identifikācijas Nr. SA 2021 08

**Tehniskās specifikācijas – Tehniskais piedāvājums**

| Piekabes kravas kasti Pasūtītājs izmantos ūdens mucas pārvietošanai. Ūdens mucas izmēri: augstums-1,25 m, platums-1,10 m, garums - 2,5 m | | | |
| --- | --- | --- | --- |
| Nr.p. k. | Piekabes kravas kastes parametrs | Tehniskā specifikācija (Piekabes kravas kastes prasības) | Pretendenta Tehniskais piedāvājums |
|  |  |  | */Norādīt Preces ražotāja un modeļa nosaukumu, kā arī interneta saite uz Preces ražotāja mājas lapu, kur redzams Preces ražotāja tehniskais apraksts/* |
| 1. | Skaits | 1 |  |
| 2. | Stāvoklis | Jauns |  |
| 3. | Izlaiduma gads | 2020. vai 2021. |  |
| 4. | Kravnesība | Ne mazāk par 2000kg |  |
| 5. | Piekabes asu skaits | 2 (divas) |  |
| 6. | Bremžu sistēma | Ir nepieciešama |  |
| 7. | Bortu augstums | 0.40 - 0.50 m |  |
| 8. | Kravas kaste | Slēdzama, atgāžama, atverams aizmugures borts. Atverams, noņemams plastikāta vāks. Plastikāta vāka krāsa Pantone 389 C *(Krāsas izvēle pamatojas uz Pasūtītāja identitātes vadlīnijām).* |  |
| 9. | Kravas kastes ārējais garums | 3.00 - 3.20 m |  |
| 10. | Kravas kastes ārējais platums | 1.50 - 1.80 m |  |
| 11. | Kravas kastes augstums ar vāku | 1.40 - 1.50 m |  |
| 12. | Kravas kastes grīdas materiāls un biezums | Mitruma izturīgs saplāksnis/ finieris ne mazāk kā 12mm |  |
| 13. | Piekabes rāmim | Jābūt izgatavotam no pilna savstarpēji sametināta kvadrātcauruļu rāmja, kurš ir karsti cinkots, aprīkota ar atsperlāgiem un amortizatoriem. Atbalsta kāja ar augstuma fiksatoru. Aprīkota ar sakabes ierīces slēdzi (piekabe+automašīna) un atbilstošiem apgaismojuma lukturiem |  |
| 14. | Riteņu izmērs | Vismaz 13 collu pastiprinātie riteņi |  |
| 15. | Riepas | M+S |  |
| 16. | Reģistrācija | Piegādātājs piekabes kravas kasti reģistrē uz SIA ”SALTAVOTS” vārda CSSD. |  |
| 17. | Piegādes laiks | Ne ilgāk par 45 (četrdesmit piecām) kalendārajām dienām no līguma noslēgšanas |  |
| 18. | Piegādes vieta | Vildogas ceļš 5, Sigulda, Siguldas novads, LV-2150 |  |
| 19. | Garantija | Ne mazāk kā 2 (divi) gadi no reģistrācijas CSSD uz SIA ”SALTAVOTS” vārda. Garantijas remonts, ražotāja defektu gadījumos, veicams Preces piegādes vietā – Vildogas ceļš 5, Sigulda, Siguldas novads, LV-2150. 5 (piecu) darbdienu laikā no Pasūtītāja rakstiskas informācijas saņemšanas pa e-pastu. |  |
| 20. | Dokumentācija | Jānodrošina Preces tehnisk ā dokumentācija latviešu valodā. |  |

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**3. pielikums**

Vienkāršotas tirgus izpētes nolikumam

Id. Nr. SA 2021 08

**Finanšu piedāvājums vienkāršotai tirgus izpētei “Piekabes kravas kastes piegāde”,**

**id. Nr. SA 2021 08**

|  |  |  |  |
| --- | --- | --- | --- |
| Preces nosaukums | Mērvienība | skaits | Izmaksas kopā bez PVN; EUR |
| Piekabes kravas kaste saskaņā ar Tehniskās specifikācijas – Tehniskais piedāvājums un iepirkuma līguma projekta nosacījumiem | komplekts | 1 |  |
| *PVN 21%; EUR* | | |  |
| *Kopā ar PVN; EUR* | | |  |

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**4. pielikums**

Vienkāršotas tirgus izpētes nolikumam

Id. Nr. SA 2021 08

**Preces piegādes līguma Nr. SA 2021 08 projekts**

Siguldā Datums skatāms laika zīmogā

**SIA „SALTAVOTS”,** vienotais reģistrācijas Nr. 40103055793 (turpmāk - Pasūtītājs), juridiskā adrese Lakstīgalas iela 9B, Sigulda, LV-2150, valdes locekļa Guntara Dambenieka personā, kurš rīkojas pamatojoties uz statūtiem, no vienas puses, un

<*Vienkāršotas* *tirgus izpētes uzvarētāja nosaukums*>, vienotais reģistrācijas numurs <vienotais reģistrācijas numurs> (turpmāk – Piegādātājs), tās <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,

abi kopā un katrs atsevišķi saukti attiecīgi Puses/Puse, pamatojoties uz SIA „SALTAVOTS” rīkotās vienkāršotās tirgus izpētes „Piekabes kravas kastes piegāde”, identifikācijas numurs SA 2020 08 (turpmāk – Vienkāršota tirgus izpēte) rezultātiem, noslēdz šādu piegādes līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs pērk, pieņem un apmaksā, bet Piegādātājs pārdod, piegādā un nodod Pasūtītājam piekabes kravas kasti (turpmāk - Prece) atbilstoši Preces tehniskajai specifikācijai, saskaņā ar Vienkāršotai tirgus izpētei iesniegto Piegādātāja Piedāvājumu (Līguma pielikums) un Līguma noteikumiem.
   2. Piegādātājs piegādā Preci uzVildogas ceļš 5, Sigulda, Siguldas novads.
   3. Īpašuma tiesības uz Preci pāriet Pasūtītājam brīdī, kad Piegādātājs nodod Preci Pasūtītājam, un abas Puses paraksta Preces nodošanas – pieņemšanas aktu.
   4. Piegādātājs nodrošina Precei garantijas saistības.
2. **LĪGUMCENA UN NORĒĶINU KĀRTĪBA**
   1. Līgumcena, ieskaitot nodokļus, nodevas un visus citus ar Līguma izpildi saistītos izdevumus, ir \_\_\_\_\_\_\_\_\_\_\_ *EUR* (*\_\_\_\_\_\_\_*), neieskaitot pievienotās vērtības nodokli (turpmāk – PVN) (turpmāk - Līgumcena). PVN 21% \_\_\_\_\_\_\_\_\_\_\_EUR (\_\_\_\_\_\_\_\_\_\_\_\_) EUR. Kopā ar PVN \_\_\_\_\_\_\_\_\_EUR(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).
   2. Līgumcenā ietilpst:
      1. Preces cena, ieskaitot jebkādu papildus aprīkojumu, kas ir uzstādīti Precei atbilstoši Tehniskajās specifikācijās – tehniskajā piedāvājumā noteiktajām prasībām;
      2. izmaksas par Preces reģistrāciju CSSD uz Pasūtītāja vārda;
      3. transportēšanas izmaksas līdz Līguma 1.2.punktā norādītajai Preces piegādes adresei;
      4. izmaksas, kas saistītas ar Preces pilnīgu sagatavošanu lietošanai;
      5. Garantijas saistību izpildes izmaksas Preces garantijas laikā.
   3. Pasūtītājs samaksu par piegādāto Preci veic pēc:
      1. Piegādātāja sagatavota un abu Pušu parakstīta, Preces nodošanas – pieņemšanas akta;
      2. rēķina par Preces piegādi saņemšanas.
   4. Pasūtītājs samaksu par piegādāto Preci veic 30 (trīsdesmit) dienu laikā no visu 2.3. punktā norādīto dokumentu saņemšanas Pasūtītāja iestādē, pārskaitot to uz Piegādātāja rēķinā norādīto norēķinu kontu.
   5. Par samaksas dienu tiek uzskatīta diena, kad Pasūtītājs ir iesniedzis bankā maksājuma uzdevumu par pārskaitījuma veikšanu uz Piegādātāja rēķinā norādīto norēķinu kontu.
   6. PVN tiek piemērots saskaņā ar spēkā esošo Latvijas Republikas normatīvajos aktos noteikto kārtību un apmēru.
   7. Katra Puse sedz savus izdevumus par banku pakalpojumiem, kas saistīti ar naudas pārskaitījumiem.
3. **PUŠU SAISTĪBAS**
   1. Pasūtītāja tiesības:
      1. pārbaudīt Preces atbilstību Tehniskajā specifikācijā noteiktajām prasībām;
      2. pārbaudīt Precei pievienotās dokumentācijas pilnīgumu un derīgumu, ražotāja garantijas nosacījumus;
      3. ja Precei konstatēti trūkumi vai nepilnības, sastādīt Defektu aktu, kurā norādīt konstatētos trūkumus un pieprasīt tos novērst;
      4. pieņemot Preci, pieaicināt neatkarīgus speciālistus un ekspertus;
      5. nepieņemt Preci, ja tā neatbilst Līguma noteikumiem, Piedāvājumam;
      6. saņemt garantijas remontu Preces atrašanās vietā - Vildogas ceļš 5, Sigulda, Siguldas novads.
   2. Pasūtītāja pienākumi:
      1. pieņemt piegādāto kvalitatīvo, Līguma noteikumiem un Piedāvājumam atbilstošo Preci, ja tā piegādāta saskaņā ar Līguma noteikumiem;
      2. veikt maksājumu saskaņā ar Līgumā noteikto norēķinu kārtību.
   3. Piegādātājam ir tiesības uz Līgumā noteikto Pasūtītāja maksājumu par Preci Līgumā noteiktajā samaksas kārtībā.
   4. Piegādātāja pienākumi:
      1. sagatavot un organizēt Preces nodošanu Pasūtītājam;
      2. veikt un apmaksāt Preces reģistrācijas maksu CSSD;
      3. apmaksāt likumos un citos normatīvajos aktos noteiktos Preces nodokļus un nodevas;
      4. iepazīstināt Pasūtītāju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
      5. Līguma prasībām neatbilstošas un/vai nekvalitatīvas Preces piegādes gadījumā apmainīt to pret jaunu, Līguma prasībām atbilstošu un kvalitatīvu vai novērst trūkumus Līgumā noteiktajā termiņā;
      6. nodrošināt Preces garantijas remontu garantijas termiņa laikā Preces atrašanās vietā-Vildogas ceļš 5, Sigulda, Siguldas novads.
4. **PRECES PIEGĀDES TERMIŅŠ, PIEGĀDES UN PIEŅEMŠANAS KĀRTĪBA**
   1. Piegādātājs ar saviem resursiem piegādā Pasūtītājam Piedāvājumam atbilstošu Preci uz Līguma 1.2.punktā norādīto adresi ne vēlāk kā \_\_\_\_\_\_\_ (<*skaits vārdiem*>*)* kalendāro dienu laikā no Līguma parakstīšanas dienas. Piegādātājs iepriekš saskaņo (rakstiski vai telefoniski) ar Līguma 11.1.1.punktā norādīto Pasūtītāja atbildīgo personu konkrētu Preces piegādes laiku.
   2. Prece tiek nodota un pieņemta, Pušu pilnvarotajiem pārstāvjiem parakstot Preces nodošanas-pieņemšanas aktu, kurā tiek norādīta Preces komplektācija, nevainojama darbība. Vienlaikus Piegādātājs nodod Pasūtītājam CSSD izsniegtu Tehnisko pasi, kas apliecina Preces reģistrāciju uz Pasūtītāja vārda.
   3. Kopā ar Preci Piegādātājs nodod visus ar Preci saistītos dokumentus, tajā skaitā, garantijas dokumentus, lietošanas rokasgrāmatu (ekspluatācijas noteikumus un apkopes noteikumus latviešu valodā).
   4. Gadījumā, ja, pieņemot Preci, Precei tiek konstatēti defekti, netiek parakstīts Preces nodošanas – pieņemšanas akts, bet tiek sastādīts Defekta akts, kurā norāda konstatētos defektus, to aprakstu, novēršanas termiņu un kārtību. Defekta aktu paraksta Pušu pilnvarotās personas un tas kļūst par šā Līguma neatņemamu sastāvdaļu.
   5. Ja Piegādātājs ir piegādājis nekvalitatīvu Preci vai Precei konstatēti defekti, par ko ir attiecīgi sastādīts šī Līguma 4.4.punktā norādītais defekta akts, tad Piegādātāja pienākums ir defekta aktā norādītajā termiņā, bet ne vēlāk kā 30 (trīsdesmit) dienu laikā, skaitot no defekta akta sastādīšanas dienas, apmainīt piegādāto nekvalitatīvo Preci pret jaunu un kvalitatīvu vai novērst Precei defektus uz sava rēķina un atlīdzināt šajā sakarā Pasūtītājam radušos zaudējumus un maksāt līgumsodu par termiņa nokavējumu, ja tas ir nokavēts.
   6. Preces nodošanas – pieņemšanas aktu Piegādātāja un Pasūtītāja atbildīgās personas paraksta tikai pēc Defekta aktā norādīto trūkumu pilnīgas novēršanas.
   7. Piegādātājs nes visu atbildību par Preces nejaušu bojāeju vai bojājumiem līdz Preces nodošanas-pieņemšanas akta abpusējas parakstīšanas brīdim.
   8. Pēc Preces nodošanas – pieņemšanas akta abpusējas parakstīšanas brīža jautājumi par Preces kvalitāti un atbilstību tiek risināti saskaņā ar garantijas noteikumiem.
5. **PRECES KVALITĀTE**
   1. Piegādātā Prece atzīstama par kvalitatīvu, ja tā atbilst Līguma noteikumiem un Latvijas Republikā spēkā esošajos normatīvajos aktos noteiktajām prasībām.
   2. Prece neatbilst Līguma noteikumiem, ja tai ir kāds no turpmāk minētajiem trūkumiem:
      1. tā neatbilst Piedāvājumā, normatīvajos aktos noteiktajām prasībām, kā arī parasti izvirzāmām prasībām – tai nepiemīt īpašības un izpildījums, kāds parasti piemīt tāda paša veida precei un kādu Pasūtītājs var pamatoti gaidīt, ņemot vērā Preces raksturu un izvirzītās prasības;
      2. tā nav derīga mērķiem, kuriem Pasūtītājam nepieciešama Prece;
      3. par to sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār, un tāpēc Preci nav iespējams lietot paredzētajam nolūkam.
6. **GARANTIJA**
   1. Garantija ir Piegādātāja apliecinājums, ka Prece 2 (divus) gadus no Preces reģistrācijas CSSD dienas saglabās lietošanas īpašības, drošumu un izpildījumu atbilstoši Līgumā noteiktajam.
   2. Ja Pasūtītājam piegādāta Līguma noteikumiem neatbilstoša Prece, garantijas laikā tas, iesniedzot rakstisku pretenziju, ir tiesīgs pieprasīt, lai Piegādātājs:
      1. attiecīgi samazina Preces cenu;
      2. bez atlīdzības novērš Preces neatbilstību Līguma noteikumiem – saremontē Preci vai apmaina Preci pret tāda paša veida Preci, kas atbilst Līguma noteikumiem;
      3. paraksta atcēlējlīgumu un atmaksā Pasūtītājam par Preci samaksāto naudas summu.
   3. Līguma 6.2.punktā paredzētās Pasūtītāja prasības Piegādātājs izpilda 5 (piecu) darbdienu laikā pēc pretenzijas saņemšanas.
   4. Ja Precei ir radušies defekti tāpēc, ka tā ir lietota, izmantojot nepareizus (neprecīzus) Preces ražotāja garantijas noteikumus, tad Prece ir uzskatāma par neatbilstošu Līguma noteikumiem un Pasūtītājs garantijas laikā ir tiesīgs pieprasīt no Piegādātāja Līguma 6.2.punktā noteikto prasību izpildi.
   5. Līguma 6.2.punktā noteikto tiesību izmantošana neizslēdz Pasūtītāja tiesības pieprasīt zaudējumu atlīdzību un līgumsoda samaksu.
   6. Ja Puse vienpusēji atkāpjas no Līguma vai Līgums citādi izbeidzas, Piegādātāja garantijas saistības paliek spēkā līdz to saistību pilnīgai izpildei.
7. **PUŠU ATBILDĪBA UN LĪGUMSODI**
   1. Puses ir savstarpēji atbildīgas par neuzmanības vai ļaunprātības rezultātā otrai Pusei nodarītajiem zaudējumiem, tai skaitā par savu darbinieku vai Līguma izpildē iesaistīto trešo personu neuzmanības vai ļaunprātības rezultātā otrai Pusei nodarītajiem zaudējumiem, atbilstoši Civillikuma regulējumam.
   2. Piegādātājs ir atbildīgs par jebkuru Preces neatbilstību Līguma noteikumiem. Piegādātājs uzņemas visu risku, kas saistīts ar Preces pilnīgu vai daļēju bojāeju vai bojāšanos, līdz Preces nodošanai Pasūtītājam.
   3. Neviena no Līguma izpildē notikušajām Pasūtītāja saskaņošanām neatbrīvo Piegādātāju no garantijas saistībām un atbildības par Preces neatbilstību Līguma noteikumiem.
   4. Ja Piegādātājs nepiegādā Preci Līguma 4.1.punktā noteiktajā termiņā, Pasūtītājam ir tiesības prasīt līgumsodu 0,5 % (*nulle komats pieci procenti*) apmērā no Līgumcenas par katru nokavēto dienu, bet ne vairāk kā 10 % (*desmit procenti*) apmērā no Līgumcenas. Piegādātājam līgumsods Pasūtītājam jāsamaksā 10 (desmit) darbdienu laikā no Pasūtītāja rēķina saņemšanas dienas.
   5. Ja Pasūtītājs neveic norēķinus Līgumā noteiktajā termiņā, Piegādātājam ir tiesības prasīt līgumsodu 0,5 % (*nulle komats pieci procenti*) apmērā no Līgumcenas par katru nokavēto dienu, bet ne vairāk kā 10 % (*desmit procenti*) apmērā no nesamaksātās summas. Pasūtītājam līgumsods Piegādātājam jāsamaksā 10 (desmit) darbdienu laikā no Piegādātāja rēķina saņemšanas dienas.
   6. Ja Piegādātājs neapmaina Līguma 4.5. un 6.2.punktā noteiktajā kārtībā konstatēto nekvalitatīvo Preci pret jaunu un kvalitatīvu un/vai nenovērš trūkumus Līguma 4.5. un 6.3.punktā noteiktajā termiņā, tad Pasūtītājam ir tiesības prasīt līgumsodu 1% (*viens procents*) apmērā no Līgumcenas, bet ne vairāk kā 10 % (*desmit procenti*) apmērā no Līgumcenas par katru nokavēto dienu. Piegādātājam līgumsods Pasūtītājam jāsamaksā 10 (*desmit*) dienu laikā no Pasūtītāja rēķina saņemšanas dienas.
   7. Ja Piegādātājs nenodrošina Precei garantijas remontu Līguma 6.1.punktā noteiktajā garantijas termiņā Pasūtītāja norādītajā adresē – Vildogas ceļš 5, Sigulda, Siguldas novads, tad Pasūtītājam ir tiesības prasīt līgumsodu 0,1 % (*nulle komats viens procents*) apmērā no Līgumcenas par katru gadījumu un atlīdzināt Pasūtītājam visus izdevumus par Preces remontu.
   8. Ja Līgums tiek izbeigts, pamatojoties uz kādu no Līguma 9.3.punktā minētajiem gadījumiem, Piegādātājam ir pienākums atlīdzināt Pasūtītājam radušos zaudējumus, kā arī samaksāt līgumsodu 10 % (*desmit procenti*) apmērā no Līgumcenas.
   9. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
   10. Līgumsoda samaksa neatbrīvo Puses no saistību izpildes.
8. **NEPĀRVARAMA VARA**
   1. Puses tiek atbrīvotas no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, izņemot ja šie valsts un pašvaldību institūciju lēmumi ir sekas kādai Puses darbībai vai bezdarbībai.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (*trīs*) darbdienu laikā, skaitot no šādu apstākļu rašanās dienas, par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem.
   3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt šajā Līgumā paredzētās saistības.
   4. Ja šajā Līguma 8.1.punktā minētie apstākļi turpinās ilgāk par 30 (trīsdesmit) kalendāra dienām, Puses vienojas par saistību izpildes atlikšanu, izbeigšanu vai turpināšanas procedūru.
9. **GROZĪJUMI LĪGUMĀ UN TĀ IZBEIGŠANA**
   1. Līgumu var papildināt, grozīt vai izbeigt, Pusēm savstarpēji vienojoties. Jebkuras izmaiņas Līgumā vai papildinājumi tajā tiek noformēti rakstveidā un pēc abu Pušu parakstīšanas kļūst par Līguma neatņemamām sastāvdaļām.
   2. Līgums var tikt izbeigts pirms Līguma darbības termiņa beigām Pusēm savstarpēji rakstveidā vienojoties.
   3. Pasūtītājam ir tiesības izbeigt Līgumu, nosūtot Piegādātājam paziņojumu ierakstītā pasta sūtījumā, ja iestājies vismaz viens no šādiem gadījumiem:
      1. Piegādātājs nepiegādā Preci 30 (*trīsdesmit*) dienu laikā pēc Līguma 4.1.punktā noteiktā piegādes termiņa;
      2. Piegādātājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
      3. Bez Pasūtītāja piekrišanas ir ierosināts Piegādātāja tiesiskās aizsardzības process;
      4. Līgumu nav iespējams izpildīt tādēļ, ka Līguma izpildes laikā piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas;
      5. Piegādātājs ir patvaļīgi pārtraucis Līguma izpildi, tajā skaitā Piegādātājs nav sasniedzams juridiskajā adresē.
   4. Līguma 9.3.punktā noteiktajos gadījumos Līgums uzskatāms par izbeigtu astotajā dienā pēc Pasūtītāja paziņojuma par atkāpšanos (ierakstīts sūtījums) izsūtīšanas dienas. Izbeidzot Līgumu saskaņā ar Līguma 9.3.punktu, Piegādātājs maksā Pasūtītājam Līgumā noteikto Līgumsodu un atlīdzina Pasūtītājam visus šajā sakarā radušos zaudējumus.
10. **STRĪDU IZSKATĪŠANA** 
    1. Ar Līguma izpildi saistīti Pušu strīdi tiek izskatīti Pušu savstarpējās sarunās. Ja strīds netiek atrisināts 1 (viena) mēneša laikā, strīda izskatīšana tiek nodota izskatīšanai Latvijas Republikas vispārējās jurisdikcijas tiesā pēc Pasūtītāja juridiskās adreses, savstarpējās attiecības apspriežot saskaņā ar Latvijas Republikas normatīvajiem aktiem.
    2. Nekādi strīdi vai domstarpības neatbrīvo Puses no saistību izpildes, ko tām uzliek Līgums. Jebkura Līgumā noteiktā zaudējumu atlīdzināšana vai līgumsoda samaksa neatbrīvo Puses no to saistību pilnīgas izpildes.
11. **PUŠU ATBILDĪGĀS PERSONAS**
    1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
       1. Pasūtītāja atbildīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_
       2. Piegādātāja atbildīgā persona: <*amats, vārds uzvārds*>, tālrunis <tālrunis>, fakss <*faksa numurs*>, e-pasts:<*e-pasta adreses*>.
    2. Atbildīgajām personām ir šādas tiesības:
       1. pieteikt un saskaņot Preces piegādes laiku;
       2. pieteikt pretenzijas par Līguma saistību nepienācīgu izpildi;
       3. parakstīt Preces Pavadzīmi – rēķinu un defektu aktus, kā arī citus ar Līguma izpildi saistītos dokumentus;
       4. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;
       5. saskaņot garantijas remontu veikšanas laiku;
       6. risināt citus organizatoriskos jautājumus, kas saistīti ar Līguma izpildi.
    3. Atbildīgajām personām nav tiesību veikt labojumus vai izdarīt grozījumus Līgumā vai tā pielikumos.
    4. Atbildīgās personas savstarpējai saziņai izmanto Līguma 11.1.punktā minētos rekvizītus (tālruņu numurus un e-pasta adreses).
12. **CITI NOTEIKUMI**
    1. Līgums stājas spēkā ar visu tā eksemplāru abpusēju parakstīšanu dienu, un ir spēkā līdz Pušu saistību pilnīgai izpildei.
    2. Visi Līguma grozījumi vai papildinājumi tiek izdarīti rakstiski, Pusēm tos parakstot, un ir spēkā no to visu eksemplāru parakstīšanas brīža.
    3. Visi Līgumā minētie pielikumi, kā arī pēc Līguma noslēgšanas sastādītie Līguma grozījumi vai papildinājumi, ja tie ir sastādīti, ievērojot Līguma 12.2.punkta noteikumus, ir Līguma neatņemamas sastāvdaļas.
    4. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
    5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
    6. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus, jāaizstāj ar citiem Līguma mērķiem un saturam atbilstošiem noteikumiem.
    7. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, atbildīgajām personām, telefona, faksa numurs, e-pasta adrese, adrese u.c., tad Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
    8. Par Pušu iesniegumu, pretenziju, paziņojumu vai brīdinājumu, turpmāk — Paziņojums, saņemšanas dienu uzskatāma:
       1. septītā diena pēc dienas, kad Paziņojums nodots pastā nosūtīšanai uz otras Puses juridisko adresi kā ierakstīts pasta sūtījums;
       2. diena, kad Paziņojums iesniegts otrai Pusei pret tās pārstāvja parakstu
       3. diena, kad saņemts apstiprinājums no otras Puses par e-pasta saņemšanu, bet ne vēlāk kā nākamā darba diena pēc e-pasta nosūtīšanas.
    9. Paziņojumi par atkāpšanos no Līguma vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām Pušu adresēm.
    10. Līgums sastādīts 2 (divos) identiskos eksemplāros uz \_\_\_\_ (\_\_\_\_\_\_\_\_\_\_) lapām latviešu valodā, pa vienam eksemplāram katrai Pusei un abiem Līguma eksemplāriem ir vienāds juridisks spēks. Pasūtītājs un Izpildītājs piekrīt visiem Līguma noteikumiem un, to parakstot, apstiprina, ka saprot tā noteikumus.
    11. Līguma pielikumā kā neatņemamas tā sastāvdaļas pievienota Piegādātāja Piedāvājuma kopija uz \_\_ (<lapu skaits>) lapām.
13. **PUŠU REKVIZĪTI**

|  |  |
| --- | --- |
| **SIA „SALTAVOTS”**  Reģ. Nr. LV 40103055793,  Lakstīgalas iela 9B, Sigulda, LV-2150  AS „SEB banka"  Bankas Kods UNLALV2X  Konta Nr. LV 15 UNLA 0027 8005 0870 4  SIA “SALTAVOTS” valdes loceklis  Guntars Dambenieks  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  */paraksts/* | ***< Piegādātājs>***  **<*Piegādātāja rekvizīti>*** |

1. Skaidrojums par mazajiem un vidējiem uzņēmumiem Iepirkumu uzraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-1)
2. **Paraksttiesīgā persona vai pilnvarotā persona. Pilnvarotās personas gadījumā jāpievieno pilnvara.** [↑](#footnote-ref-2)